rejauldu/bengali-wikipedia huggingface dataset:
ব্রাহ্মণবাড়িয়া রেলওয়ে স্টেশন বাংলাদেশের চট্টগ্রাম বিভাগের ব্রাহ্মণবাড়িয়া জেলার সদর উপজেলার অবস্থিত জেলা শহরের প্রধান রেলওয়ে স্টেশন।  ইতিহাস ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। ১৯০৩ সালে আসাম-বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয়। ১৯০৫ সালে এই লাইনটি সরকার কিনে নেয়, এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়। টঙ্গী-ভৈরব-আখাউড়ার মধ্যে রেললাইন স্থাপিত হয় ১৯১০ থেকে ১৯১৪ সালের মধ্যে। টঙ্গী-আখাউড়া লাইনের স্টেশন হিসেবে ব্রাহ্মণবাড়িয়া  রেলওয়ে স্টেশন তৈরি করা হয়।  পরিষেবা  + ব্রাহ্মণবাড়িয়া থেকে ঢাকার ট্রেনসমূহের সময়সূচি ট্রেন নং  ট্রেনের নাম  ছাড়ার সময়  সাপ্তাহিক বন্ধ  প্রাথমিক স্টেশন ৭৪১  তূর্ণা এক্সপ্রেস  রাত ০৩:১০  নেই  চট্টগ্রাম ০১  ঢাকা মেইল  ভোর  ০৪:০১ নেই  চট্টগ্রাম ৩৩  তিতাস কমিউটার  ভোর ০৫:২৫  নেই  আখাউড়া ৭১১  উপকূল এক্সপ্রেস  সকাল ৯:১৫  বৃহস্পতিবার  নোয়াখালী  ৮০১  চট্টলা  সকাল ১০:২৯  শুক্রবার  চট্টগ্রাম ৭৭৪কালনীসকাল  ১০:৫১শুক্রবার সিলেট  ৩৫  তিতাস কমিউটার  দুপুর ১:৫৪  নেই  ব্রাহ্মণবাড়ীয়া০৩কর্ণফুলী এক্সপ্রেসদুপুর  ০৩:০১নেইচট্টগ্রাম ৭২১মহানগর এক্সপ্রেসবিকেল ০৪:৩০রবিবার চট্টগ্রাম ৭১৮জয়েন্তীকা এক্সপ্রেসবিকেল ০৫:১৩বৃহস্পতিবার সিলেট ৭০৩মহানগর গোধূলি সন্ধ্যা  ০৬:৪৫নেইচট্টগ্রাম ৭১০পারাবত এক্সপ্রেসরাত ০৮:৩৪সোমবার সিলেট   + ঢাকা থেকে ব্রাহ্মণবাড়িয়া  রুটের ট্রেনসমূহের সময়সূচি ট্রেন নং  ট্রেনের নাম  ছাড়ার সময়  সাপ্তাহিক বন্ধ  গন্তব্যস্থল ৭০৯  পারাবত এক্সপ্রেস  সকাল ৬:৩০  সোমবার  সিলেট ৭০৪  মহানগর প্রভাতি  সকাল ৭:৪৫  নেই  চট্টগ্রাম ০৪  কর্ণফুলী এক্সপ্রেস  সকাল ০৮:৪৫  নেই  চট্টগ্রাম  ৩৪  তিতাস কমিউটার সকাল ০৯:৪৫ নেই  ব্রাহ্মণবাড়িয়া ৭১৭  জয়েন্তীকা এক্সপ্রেস সকাল ১১:১৫ রবিবার  সিলেট ৮০২  চট্টলা এক্সপ্রেস দুপুর ০২:১৫  নেই  চট্টগ্রাম  ৭৭৩ কালনী এক্সপ্রেস দুপুর ০২:৫৫  নেই  চট্টগ্রাম৭১২উপকূল এক্সপ্রেসবিকেল ০৩:১০বুধবার নোয়াখালী ৩৬তিতাস কমিউটারবিকেল ০৫:৪৫নেইআখাউড়া ৭২২মহানগর এক্সপ্রেসরাত ০৯:২০রবিবার চট্টগ্রাম ৭৪২তূর্ণা এক্সপ্রেসরাত ১১:১৫নেইচট্টগ্রাম  ০২  চট্টগ্রাম মেইল  রাত ১১:৪৫  সোমবার  চট্টগ্রাম চিত্রশালা  তথ্যসূত্র  বিষয়শ্রেণী:ব্রাহ্মণবাড়িয়া জেলার রেলওয়ে স্টেশন বিষয়শ্রেণী:ব্রাহ্মণবাড়িয়া
আদেশ () বলতে হুকুম, আজ্ঞা, নির্দেশ, পরামর্শ, রীতি, বিধি ইত্যাদি বোঝায়।   বুৎপত্তিগত অর্থ  শব্দটিকে শব্দার্থগতভাবে বহুযোজী যৌগ বলে মনে হয় যা বিভিন্ন উৎস ও গঠনের দুটি সমজাতীয় যৌগের প্রতিনিধিত্ব করে; এটা অনুমান করা হয় যে আদেশ- বিকল্প অর্থে এর উৎপত্তি আ ও দেশ- এর সংমিশ্রণ থেকে, যেখানে আদেশ- "পরামর্শ" অর্থে আ- দেশ- "নির্দেশ করা, শেখানো" ক্রিয়াপদের অন্তর্গত; এখানে আ- অর্থ 'এর দিকে', এবং দিশ অর্থ 'দেখানো বা নির্দেশ দেওয়া'।  উপনিষদীয় ব্যবহার  উপনিষদ চারটি মহাবাক্য বা মহা ঘোষণা দিয়েছে যা চারটি নির্ধারিত অনুশীলনের সাথে সম্পর্কিত যেমন উপদেশ, আদেশ, অভ্যাস ও অনুভব; তদনুসারে ছান্দোগ্য উপনিষদে প্রদর্শিত বাক্য – তৎ ত্বং অসি, আদেশ বাক্য, আদেশ বিবৃতি; শিষ্য উপদেশ বাক্য ও  আদেশ বাক্য সম্পূর্ণ বিশ্বাস ও ভক্তি সহকারে শ্রবণ করে যাকে বলা হয় শ্রবণ (একাগ্রতা)।  বৃহদারণ্যক উপনিষদ ২.২.৬-এর সংস্কৃত বাক্যাংশ "अथात आदेशः नेति नेति" অর্থ 'এখন তাই শিক্ষা: এটি নয়, এটি নয়', আদেশ মানে 'নির্দিষ্ট নির্দেশনা' এবং 'বিকল্প' নয়।  তৈত্তিরীয় উপনিষদ ২.৩.১ এর খুব সংক্ষিপ্ত অংশ "आदेश आत्मा" অনুসারে অদেশ বলতে ব্রাহ্মণ অংশকে স্ব (কাণ্ড) হিসাবে উল্লেখ করে যখন ঋষি বলেন যে মন দ্বারা গঠিত স্বটিও মানব আকৃতির যে আকার মানব দেহের অত্যাবশ্যক শরীরের আকৃতির পরে মানসিক শরীর গ্রহণ করে। শঙ্কর ব্যাখ্যা করেছেন যে, আদেশ শব্দটি এখানে বেদের ব্রাহ্মণ অংশকে বোঝায়, যেহেতু (আদেশের ব্যুৎপত্তিগত অর্থের সাথে সঙ্গতিপূর্ণ, আদেশ) ব্রাহ্মণ অংশটি উপভোগ করতে হবে এমন সমস্ত কিছুকে বোঝায়।   অর্থশাস্ত্রীয় ব্যবহার  চাণক্য তার অর্থশাস্ত্রে, আদেশ নামক তৎকালীন প্রচলিত হস্তান্তরযোগ্য পত্র উল্লেখ করেছেন যা সেই আদেশের প্রেরকের পক্ষে অর্থ প্রদানের জন্য তৃতীয় ব্যক্তির প্রতি আদেশ ছিল; তখনকার দিনে বণিক সংস্থাগুলো ব্যাঙ্কের কাজ সম্পাদন করত। প্রতিশ্রুতি নোট সহ এই যন্ত্রগুলির যথেষ্ট ব্যবহার ছিল, এবং বড় শহরের ব্যবসায়ীরা একে অপরকে প্রত্যয়পত্র দিত।   অন্যান্য ব্যবহার  অরবিন্দ ব্যাখ্যা করেন যে বুদ্ধিজীবী অসুর তার কারণ বা আদর্শ দ্বারা তার কর্ম নির্ধারণ করেন, আবেগী অসুর তার অনুভূতি দ্বারা; কিন্তু শুদ্ধ তাদের নির্ধারণ করে বিজ্ঞানের ঐশ্বরিক অভিজ্ঞতা থেকে উচ্চতর অনুপ্রেরণার মাধ্যমে, যাকে লোকেরা প্রায়শই আদেশ বলে।  ব্রাহ্মসমাজের কেশবচন্দ্র সেন খ্রিস্টান ধর্মতত্ত্ব দ্বারা প্রভাবিত হয়ে আদেশের মতবাদটি উত্থাপন করেছিলেন, যার অনুসারে ঈশ্বর এমন কিছু ব্যক্তির মধ্যে জ্ঞানের অনুপ্রেরণা দেন যাদের কথাকে তাই অমূলক ও সত্য বলে বিবেচনা করা উচিত যেটি কেউ কেউ গ্রহণ করেন নাসদস্যরা পদে বিভাজন এবং সাধারণ ব্রাহ্মসমাজ গঠন প্রত্যক্ষ করেছেন।  ভগবদ্গীতা শ্লোক ১৭.২২-এ দেখা যায় যে অদেশকালে (अदेशकाले) শব্দটি মাত্রের সাথে যেমন আ এর সাথে অ (এবং এইভাবে নেতিবাচক অর্থ প্রদান করে), ভুল সময় বোঝায়।   তথ্যসূত্র   বিষয়শ্রেণী:উপনিষদীয় ধারণা বিষয়শ্রেণী:বেদান্ত বিষয়শ্রেণী:সংস্কৃত শব্দ ও বাক্যাংশ বিষয়শ্রেণী:ভারতীয় দার্শনিক ধারণা
প্রজ্ঞালোক মহাস্থবির (১৮৭৯-১৯৭১) পালি ভাষার একজন পণ্ডিত, লেখক ও বক্তা এবং বৌদ্ধধর্মের প্রচারক, শিক্ষাবিদ ও লেখক ছিলেন। জীবন ১৮৭৯ সালের ৩১ ডিসেম্বর চট্টগ্রামের বোয়ালখালীর বৈদ্যপাড়া গ্রামে ধর্মরাজ বড়ুয়া হিসাবে জন্মগ্রহণ করেছিলেন এবং তিনি আচার্য পুন্নাচর মহাস্থবিরের সংস্পর্শে এসেছিলেন ২১ বছর বয়সে। তিনি আচার্যের কাছ থেকে শ্রামণ্য ও উপসম্পদা শাক্যমুনি বিহারে প্রাপ্ত হন এবং ১৯০৯ সালে তিনি নাইখায়িনে ধর্ম এবং বিনয় পড়াশোনা করেন। বাংলায় ফিরে তিনি বৌদ্ধধর্ম প্রচারের জন্য তাঁর তরুণ ভিক্ষু ছাত্র বন্ধুদের সাথে জিনশাসন সমাগম নামে একটি সমিতি গঠন করেন।  আক্যাবে, তিনি বাঙালি বৌদ্ধদের সমর্থন নিয়ে বঙ্গীয় বৌদ্ধ সমিতি এবং একটি বিহার প্রতিষ্ঠা করেন এবং ধর্মদূত বিহারের অধ্যক্ষ হন। ১৯২৮ সালে, প্রজ্ঞালোক ও সুধাংশু বিমল বড়ুয়া এবং বহু বাঙালি বংশোদ্ভূত বৌদ্ধদের নিয়ে রেঙ্গুনে বৌদ্ধ মিশন প্রেস প্রতিষ্ঠা করেছিলেন। দ্বিতীয় বিশ্বযুদ্ধের সময় বোমার আঘাতে ধ্বংস হওয়া প্রেসটি বাংলা ভাষায় ত্রিপিটক গবেষণার সূচনা করেছিল এবং ১৯৩০ সালে সংঘশক্তি পত্রিকা প্রকাশ করতে শুরু করেছিল। প্রেসটি ধ্বংস হয়ে গেলে, প্রজ্ঞালোক পায়ে হেঁটে উত্তর বার্মা এবং আসাম হয়ে বাড়ি ফিরে আসেন। ১৯৩৩ সালের ৩১ ডিসেম্বর প্রজ্ঞালোকের জন্মবার্ষিকীতে বার্মার প্রবীণতম ভিক্ষুমন্ডলী এক মহাসংঘদানের আয়োজন করে তাঁকে ‘বুদ্ধ শাসন বীর্যস্তম্ভ শাসন ধ্বজ’ উপাধি প্রদান করেন। তিনি ১৯৭১ সালের ১২ মেতে চট্টগ্রামে মারা যান।  কাজ তিনি ত্রিপিটক প্রকাশনা তহবিল, চট্টগ্রামে প্রকাশিত বিনয়পিটকের অনুবাদ মহাভাগ্গ (১৯৩৭) সহ ত্রিশেরও বেশি বই লিখেছেন এবং সম্পাদনা করেছেন। সীতাকুণ্ডে থাকাকালীন তিনি ভিক্ষু পতিমোক্ষের রচনাগুলি ভাষ্যসহ অনুবাদ করেছিলেন এবং পাঠ্যপুস্তক পালি পাঠম শিক্ষা এবং ভিক্ষু কর্তব্য ও গৃহী কর্তব্য লিখেছিলেন। তিনি মিলিন্দপ্রশ্ন (২ খণ্ড), থেরগাথা, লোকনীতি, তেলকটাহ গাথা, পালি ত্রিপিটক (পত্রিকা), প্রবাস সুহূদ, গৃহীনীতি, নামরূপ, বুদ্ধের যোগনীতি, বিদর্শন ভাবনা, আর্যসত্য, ধম্মপদ, সুত্ত বিভঙ্গ এবং বুদ্ধের ধর্ম পরিচয় অনুবাদ, সংকলন ও সম্পাদনা করেছেন।  তথ্যসূত্র    বহিঃসংযোগ  বিষয়শ্রেণী:১৯৭১-এ মৃত্যু বিষয়শ্রেণী:১৮৭৯-এ জন্ম
, যা ওআরসি ১ নামেও পরিচিত, হল জাপানের ওসাকার মিনাতো-কু ওয়ার্ডে অবস্থিত ওসাকা রিসোর্ট সিটি ২০০ বিল্ডিং কমপ্লেক্সের একটি মিশ্র-ব্যবহারের গগনচুম্বী অট্টালিকা, প্রধানত হোটেল ও অফিস। ১৯৯৩ সালের মার্চ মাসে সম্পন্ন হওয়া এই প্রকল্পের উচ্চতা দাঁড়িয়েছে ২০০ মি (৬৫৬) ফুট) লম্বা, যার উপরের তলা ১৮৮.৭ মি (৬১৯) ফুট) উঁচুতে অবস্থিত।  এটি ওসাকা প্রশাসনিক অঞ্চলের ৫ম উচ্চতম ভবন  এবং জাপানের ৩৬তম উচ্চতম ভবন।    আরো দেখুন    ওসাকা প্রশাসনিক অঞ্চলের সবচেয়ে উঁচু স্থাপনার তালিকা   তথ্যসূত্র   বিষয়শ্রেণী:জাপানি ভাষার লেখা থাকা নিবন্ধ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:১৯৯৩-এ সম্পন্ন হোটেল ভবন বিষয়শ্রেণী:ওসাকার গগনচুম্বী হোটেল বিষয়শ্রেণী:ওসাকার গগনচুম্বী দাপ্তরিক ভবন বিষয়শ্রেণী:১৯৯৩-এ সম্পন্ন দাপ্তরিক ভবন
বিকাশ রঞ্জন ভট্টাচার্য্য একজন ভারতীয় রাজনীতিবিদ। ভারতের পশ্চিমবঙ্গ রাজ্যের কলকাতা পৌরসংস্থার মহানাগরিক হিসেবে তিনি ২০০৫ থেকে ২০১০ পর্যন্ত দায়িত্ব পালন করেন।   সংক্ষিপ্ত জীবনী   বিকাশ ভট্টাচার্য কলকাতার কালীঘাট অঞ্চলের অধিবাসী।  তিনি ছাত্রাবস্থায় ভারতীয় কমিউনিস্ট পার্টি (মার্ক্সবাদী)তে যোগদান করেন।  পেশাগতভাবে তিনি আইনজীবী।  তৃণমূল কংগ্রেস পার্টির সাবেক মেয়র সুব্রত মুখার্জিকে নির্বাচনে হারিয়ে তিনি কলকাতায় জয়লাভ করেন ।  তিনি ৫ বছর ধরে ত্রিপুরায় অ্যাডভোকেট জেনারেল হিসেবে নিযুক্ত ছিলেন। সিনিয়র অ্যাডভোকেট হিসেবে তিনি সরদার, নারাদা স্টিং অপারেশন ইত্যাদি বিভিন্ন অসাধারণ মামলা পরিচালনা করেন। টিএমসি সরকার বিরোধী মামলায় অসাধারণ বাগ্মিতার জন্য আলোচিত হয়েছিলেন।কলকাতা পৌরসংস্থার মহানাগরিক থাকাকালীন বিকাশ রঞ্জন ভট্টাচার্য্য মাদার টেরিজার সমালোচনা করে বলেছেন যে কলকাতার দরিদ্র লোকদের উপর টেরিজার কোন উল্লেখযোগ্য কর্ম নেই; টেরিজা রোগের চিকিৎসা করার চেয়ে রোগকে মহিমাহ্নিত করেছেন বেশি এবং সর্বোপরি সারাবিশ্বে কলকাতার নেতিবাচক দারিদ্র্যময় ভাবমূর্তি তৈরি করেছেন।   তথ্যসূত্র   বিষয়শ্রেণী:১৯৫১-এ জন্ম বিষয়শ্রেণী:কলকাতার মহানাগরিক বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:কলকাতার রাজনীতিবিদ বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:পশ্চিমবঙ্গের রাজ্যসভা সদস্য বিষয়শ্রেণী:২১শ শতাব্দীর ভারতের মেয়র
ব্যাম্স-পা-র্গ্যা-ম্ত্শো () (১৮২৫-১৯০১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় ফুর-ল্চোগ () উপাধিধারী বৌদ্ধ লামা ছিলেন।   সংক্ষিপ্ত জীবনী  ব্যাম্স-পা-র্গ্যা-ম্ত্শো ১৮২৫ খ্রিষ্টাব্দে তিব্বতের খামস অঞ্চলের র্দ্জা-ছু-আ'ওর-তোগ () নামক স্থানে জন্মগ্রহণ করেন। তার পিতার নাম ছিল ব্যাম্স-ছোস () এবং মাতার নাম ছিল ত্শে-রিং-স্গ্রোল-দ্কার ()। পাঁচ বছর বয়সে তাকে ব্লো-ব্জাং-ব্যাম্স-পা () নামক দ্বিতীয় ফুর-ল্চোগ () উপাধিধারী বৌদ্ধ লামার পুনর্জন্ম রূপে চিহ্নিত করে ফুর-বু-ল্চোগ আশ্রমে () নিয়ে গিয়ে প্রধানের দায়িত্ব দেওয়া হয়। দশ বছর বয়সে তিনি সে-রা বৌদ্ধবিহার বিশ্ববিদ্যালয়ে শিক্ষালাভের উদ্দেশ্যে ভর্তি হন। এই সময় সপ্তম পাঞ্চেন লামা তাকে শিক্ষার্থীর শপথ প্রদান করেন। এই সময় গ্রাগ্স-পা-ব্র্ত্সোন-'গ্রুস () নামক এক পণ্ডিতের নিকট তিনি শিক্ষালাভ করেন। কুড়ি বছর বয়স হলে সপ্তম পাঞ্চেন লামা তাকে ভিক্ষুর শপথ প্রদান করেন। সায়ত্রিশ বছর বয়সে তিনি দ্বাদশ দলাই লামার শিক্ষক হিসেবে দায়িত্ব গ্রহণ করেন। তিপ্পান্ন বছর বয়সে তিনি ত্রয়োদশ দলাই লামার শিক্ষক হিসেবে দায়িত্ব গ্রহণ করেন এবং তাকে ভিক্ষুর শপথ প্রদান করেন। ব্যাম্স-পা-র্গ্যা-ম্ত্শো ১৮৮২ খ্রিষ্টাব্দ থেকে পরবর্তী কয়েক বছর তিনি ফুর-বু-ল্চোগ আশ্রমের ব্যাপক সংস্কার সাধন করেন।  তথ্যসূত্র  আরো পড়ুন Cabezón, José Ignacio. 2006. The Hermitages of Sera. Charlottesville: The Tibetan and Himalayan Digital Library, pp. 103–104.  বিষয়শ্রেণী:১৮২৫-এ জন্ম বিষয়শ্রেণী:১৯০১-এ মৃত্যু বিষয়শ্রেণী:ফুরচোক
পদার্থবিজ্ঞানে জার্ক বা জোল্ট হলো সময়ের সাপেক্ষে কোনো বস্তুর ত্বরণের পরিবর্তনের হার। এটি একটি সদিক রাশি, যার মান ও দিক উভয়ই রয়েছে। জার্ককে মূলত  প্রতীকটি দিয়ে নির্দেশ করা হয়। এর এস আই একককে m/s3 রাশিমালা দিয়ে প্রকাশ করা হয়। এর আরেকটি একক হলো "আদর্শ অভিকর্ষ বল প্রতি সেকেন্ড" (g0/s)  পরিভাষা ব্যুৎপত্তিগতভাবে জার্ক (en: jerk) এর অর্থ হলো হঠাৎ করে দ্রুততার সাথে অল্প সময়ের ব্যবধানে কোনো কিছুর নড়াচড়া,, হেঁচকা টান দেওয়া। জোল্টের (en: jolt) অর্থও মোটামুটি একই, হঠাৎকরে রুক্ষভাবে কোনোকিছু নড়াচড়া করা, হঠাৎ ধাক্কা।  রাশিমালা জার্ক একটি ভেক্টর রাশি হওয়ায় একে ত্বরণের প্রথম সময়-অন্তরজরূপে অর্থাৎ সময়ের সাপেক্ষে ত্বরণের প্রথম অন্তরজরূপে, বেগের দ্বিতীয় সময়-অন্তরজরূপে এবং অবস্থানের তৃতীয় সময়-অন্তরজরূপে প্রকাশ করা যায়।  এখানে,  হলো ত্বরণ  হলো বেগ  হলো অবস্থান এবং  হলো সময়   আকারের সমীকরণের তৃতীয়-ক্রমের ব্যবকলনীয় সমীকরণগুলোকে কখনো কখনো জার্ক সমীকরণ নামে অভিহিত করা হয়।  প্রথম ক্রমের অরৈখিক তিনটি সাধারণ ব্যবকলনীয় সমীকরণকে অন্য একটি সমতূল্য ব্যবস্থায় রূপান্তরের ক্ষেত্রে, জার্ক সমীকরণগুলো হচ্ছে বিশৃঙ্খল আচরণ প্রদর্শনকারী সমাধানগুলোর সবচেয়ে সূক্ষ্ম পর্যায়ের যোগাড়যন্ত্র। এই অবস্থাটি জার্ক ব্যবস্থায় গাণিতিক সুবিধার সৃষ্টি করে দেয়। চতুর্থ ক্রমের বা উচ্চমাত্রার অন্তরজকে তদনুসারে হাইপারজার্ক ব্যবস্থা বলা হয়।  শারীরবৃত্তীয় প্রভাব ও মানুষের অনুভূতি  বল, ত্বরণ এবং জার্ক নিউটনের দ্বিতীয় গতিসূত্র অনুসারে ভর  ধ্রুব হলে ত্বরণ  সরাসরি বল -এর সমানুপাতিক।   দৃঢ় বস্তুর চিরায়ত বলবিদ্যায় ত্বরণের অন্তরজ সংশ্লিষ্ট কোনো বলের পরিচয় পাওয়া না গেলেও ভৌত ব্যবস্থায় স্পন্দন ও বিকৃতি অনুভব করা যায়। হাবল টেলিস্কোপের নকশা করার সময় নাসা জার্ক ও  স্ন্যাপ উভয়ের সীমা নির্ধারণ করে দিয়েছিল। স্ন্যাপ বা জাউন্স হলো অবস্থানের চতুর্থ সময়-অন্তরজ।  রিকয়েল বল হলো পশ্চাদমুখী ধাক্কা, বন্ধুক ও কামানে যার দেখা মেলে। তড়িৎচুম্বকত্বে আলোচিত আব্রাহাম-লরেন্টজ বল হচ্ছে বিকিরণ নিঃসরণকারী আহিত কণার ওপর প্রযুক্ত রিকয়েল বল। এই আব্রাহাম-লরেন্টজ বল কণার জার্কের এবং কণার আধানের বর্গের সমানুপাতিক। হুইলার-ফেইনম্যানের শোষক তত্ত্ব হলো আরও উচ্চতর একটি তত্ত্ব, যা আপেক্ষিক এবং কোয়ান্টাম পরিবেশে এবং স্ব-শক্তির গণনার ক্ষেত্রে প্রয়োগযোগ্য। এই তত্ত্বের সমীকরণেও সময়ের সাপেক্ষে তৃতীয় অন্তরজের উপস্থিতি রয়েছে।  পরবর্তী অন্তরজসমূহ  স্ন্যাপ বা জাউন্স (চতুর্থ অন্তরজ), ক্র্যাকল (পঞ্চম অন্তরজ) এবং পপ (ষষ্ঠ অন্তরজ) নামের আরও উচ্চতর ক্রমের অন্তরজেরও অস্তিত্ব বিদ্যমান। অবশ্য অবস্থানের ক্ষেত্রে চতুর্থ ক্রমের চেয়ে আরও উচ্চতর  সময়-অন্তরজ খুবই বিরলভাবে নজরে পড়ে।  স্ন্যাপ, ক্র্যাকল ও পপ নামের এক একটি বিজ্ঞাপনী মাসকট থেকে অনুপ্রাণিত হয়ে অবস্থানের চতুর্থ, পঞ্চম এবং ষষ্ঠ অন্তরজের জন্য স্ন্যাপ, ক্র্যাকল ও পপ‍ নামগুলো নেওয়া হয়েছে।   তথ্যসূত্র  বহিঃসংযোগ What is the term used for the third derivative of position?, description of jerk in the Usenet Physics FAQ Mathematics of Motion Control Profiles Elevator-Ride-Quality Elevator manufacturer brochure Patent of Wiener Kurve  Description of Wiener Kurve  বিষয়শ্রেণী:ত্বরণ বিষয়শ্রেণী:চিরায়ত বলবিজ্ঞান বিষয়শ্রেণী:ভেক্টর ভৌত রাশি
বিজ্ঞান ও প্রযুক্তি মন্ত্রণালয় বাংলাদেশ সরকারের বিজ্ঞান ও প্রযুক্তি বিষয়ক কাজকর্ম দেখাশোনা ও সমন্বয় করে থাকে।  উদ্দেশ্য বিজ্ঞান ও প্রযুক্তি মন্ত্রণালয়ের প্রধান কাজ হল, বিজ্ঞান ও প্রযুক্তির গবেষণা, উন্নয়ন, সম্প্রসারণ ও সফল ব্যবহারের মাধ্যমে দেশের আর্থ-সামাজিক উন্নতি সাধন করা।  রূপকল্প ও অভিলক্ষ্য রূপকল্প: বিজ্ঞানমনস্ক জাতিবিজ্ঞান ও প্রযুক্তি মন্ত্রণালয়, বাংলাদেশ জাতীয় তথ্য বাতায়ন  অভিলক্ষ্য: বিজ্ঞান ও প্রযুক্তি বিষয়ক গবেষণা, প্রযুক্তি উদ্ভাবন, উন্নয়ন, পারমাণবিক বিদ্যুৎ উৎপাদনসহ পরমাণু শক্তির শান্তিপূর্ণ ব্যবহার, প্রচার, প্রসার এবং সফল প্রয়োগের মাধ্যমে দেশ ও জাতির সার্বিক আর্থ-সামাজিক সমৃদ্ধি অর্জনে সহায়তা প্রদান।বিজ্ঞান ও প্রযুক্তি মন্ত্রণালয়, বাংলাদেশ জাতীয় তথ্য বাতায়ন   অধীন সংস্থা ও দপ্তরসমূহ   বাংলাদেশ পরমাণু শক্তি কমিশন  বাংলাদেশ বিজ্ঞান ও শিল্প গবেষণা পরিষদ  জাতীয় বিজ্ঞান ও প্রযুক্তি জাদুঘর  নভোথিয়েটার, ঢাকা  বাংলাদেশ পরমাণু শক্তি নিয়ন্ত্রণ কর্তৃপক্ষ  ন্যাশনাল ইনস্টিটিউট অব বায়োটেকনোলজি  বাংলাদেশ ওশানোগ্রাফিক রিসার্চ ইনস্টিটিউট  নিউক্লিয়ার পাওয়ার প্লান্ট কোম্পানি বাংলাদেশ লিমিটেড  বাংলাদেশ রেফারেন্স ইনস্টিটিউট ফর কেমিক্যাল মেজারমেন্টস্‌  বাংলাদেশ ন্যাশনাল সায়েন্টিফিক এন্ড টেকনিক্যাল ডকুমেন্টেশন সেন্টার  বিজ্ঞান ও প্রযুক্তি ফেলোশিপ ট্রাস্ট  আরও দেখুন বাংলাদেশ সরকার  তথ্যসূত্র  বিষয়শ্রেণী:বিজ্ঞান ও প্রযুক্তি মন্ত্রণালয় (বাংলাদেশ) বিষয়শ্রেণী:বাংলাদেশ সরকারের মন্ত্রণালয় বিষয়শ্রেণী:বাংলাদেশে বিজ্ঞান ও প্রযুক্তি
১৯৫৫ সালে প্রতিষ্ঠিত, 'টিয়ারপার্ক' জার্মানির রাজধানী বার্লিনের দুটি চিড়িয়াখানার একটি। মূলত এটি পূর্ব-বার্লিনে নির্মিত হয়েছিল  পশ্চিম-বার্লিন চিড়িয়াখানার জনপ্রিয়তা মোকাবিলা করার জন্য। এটি বর্তমান বার্লিনের লিচটেনবার্গ বরোর ফ্রেডরিচসফেল্ডে অবস্থিত।  থাম্ব|ডান|বার্লিন টিয়ারপার্ক প্রবেশদ্বার (২০২৪)  ২০২২ সালের তথ্য অনুসারে, টিয়ারপার্কে ৬০০ টিরও বেশি বিভিন্ন প্রজাতির ৮০৫৫-টি প্রাণী রয়েছে। টিয়ারপার্ক একটি ১৬০ হেক্টর বড় এলাকা। চিড়িয়াখানার উত্তর-পশ্চিম সীমান্তে চিড়িয়াখানা এবং বন্যপ্রাণী গবেষণার জন্য লাইবনিজ ইনস্টিটিউট রয়েছে, যা চিড়িয়াখানার সাথে কাজ করে। পশুচিকিৎসা পরীক্ষাও সেখানে করা হয়, যেমন এক্স-রে বা সিটি।  পার্কটি ট্রেস্কো পরিবারের ঐতিহাসিক পারিবারিক কবরস্থানের জায়গাও।   ইতিহাস  বার্লিন বিভাগের পর, পূর্ব জার্মান সরকার শহরের পূর্ব অংশে একটি চিড়িয়াখানা চেয়েছিল যা পশ্চিমের চিড়িয়াখানা বার্লিনের মতো জনপ্রিয় হবে। নির্বাচিত স্থানটি ছিল ফ্রেডরিচসফেল্ড ম্যানর হাউসের পার্ক, বিখ্যাত ল্যান্ডস্কেপ স্থপতি পিটার জোসেফ লেনের ডিজাইন।  ১৯৫৫ সালে, প্রফেসর হেনরিখ ডেথের তত্ত্বাবধানে, ইউরোপের সবচেয়ে বড় প্রাণী উদ্যানটি খোলা হয়েছিল - ১৩০টি বিভিন্ন প্রজাতির বাসস্থান।  ১৯৬৩ সালে, আলফ্রেড ব্রেহম বিল্ডিংটি খোলা হয়েছিল - সেই সময়ে বিশ্বের বৃহত্তম প্রাণী ঘর। লম্বা ক্লিফ, পরিখা এবং ফলের বাদুড় সমন্বিত ওয়াক-থ্রু ট্রপিক্যাল হলটি অনন্য ছিল।  ফ্রেডরিকসফেল্ড ক্যাসেল ও টিয়ারপার্ক-এর ভিতরে অবস্থিত। এটি মূলত ১৬৯৫ সালে নির্মিত হয়েছিল।  থাম্ব|উইলহেম পিক এবং ফ্রেডরিখ এবার্ট দ্বারা চিড়িয়াখানার উদ্বোধন; ব্যাকগ্রাউন্ডের মাঝখানে হেনরিখ ডাথে, বামদিকে কারিন রোহন   চিড়িয়াখানার প্রাণীদের ছবি    তথ্যসূত্র   বিষয়শ্রেণী:১৯৫৫-এ প্রতিষ্ঠিত চিড়িয়াখানা বিষয়শ্রেণী:জার্মানির চিড়িয়াখানা বিষয়শ্রেণী:বার্লিনের দর্শনীয় স্থান
কেঞ্জাকুড়া হল ভারতের পশ্চিমবঙ্গ রাজ্যের বাঁকুড়ার একটি গ্রাম।  গ্রামটি বাঁকুড়া ১ ব্লকের অন্তর্গত।  এটি পশ্চিম থেকে দক্ষিণে দ্বারকেশ্বর নদী দ্বারা বেষ্টিত। গ্রামের অর্থনীতি মূলত দুটি ব্যাপক উৎপাদন অর্থাৎ ধান চাষ ও কাঁসার বাসন উৎপাদন এর ওপর নির্ভরশীল।  ২০১১ সালের জনগণনা অনুসারে কেঞ্জাকুড়া গ্রামে ৩৯৫৫ জন লোক বাস করে, যার মধ্যে ২০৫০ জন পুরুষ এবং ১৯০৫ জন মহিলা৷   সংস্কৃতি  গ্রামবাসীরা তাদের প্রধান হিসাবে দেবতা বিশ্বকর্মাকে উপাসনা করে কারণ বিপুল সংখ্যক বাসিন্দা কাঁসার বাসন এবং পিতলের পাত্র উৎপাদন এবং প্রকৌশল কাজের উপর নির্ভরশীল। কেঞ্জাকুড়া গ্রামটি অনেক দিন ধরেই সবার কাছে জনপ্রিয় কারণ ছোট গ্রামে তাঁতের কাপড়, পিতলের পাত্র এবং দৈত্যাকার জিলিপির মতো শালীন রপ্তানি সামগ্রী দারুণভাবে হয়।      ভূগোল  গ্রামটি ৮৬.৮৭৪ দ্রাঘিমাংশে এবং ২৩.২৫২৪১ অক্ষাংশে অবস্থিত। কেঞ্জাকুড়া থেকে নিকটতম রেলওয়ে স্টেশন হল ছাতনা রেলওয়ে স্টেশন । নেতাজি সুভাষ চন্দ্র বসু আন্তর্জাতিক বিমানবন্দরটি ১৮৬.২ কিমি দূরত্বের নিকটতম আন্তর্জাতিক বিমানবন্দর। কেঞ্জাকুড়া পোস্টাল কোড নম্বর হল ৭২২১৩৯।    উৎসব এবং আচার-অনুষ্ঠান  কেঞ্জাকুড়ার মানুষের কাছে দ্বারকেশ্বর নদী একটি পবিত্র স্থান। গ্রাম দেবতা সঞ্জীবনী এখানে দ্বারকেশ্বর নদীর তীরে বাস করেন বলে মনে করা হয়। কেঞ্জাকুড়া এবং আশেপাশের গ্রামবাসীরা বাংলা ক্যালেন্ডারের 'মাঘ মাসের ৪ তারিখ'-তে পুরো দিনব্যাপী উৎসব উদযাপন করে। তারা মুড়ি এবং কাঁচা সবজি দিয়ে পারিবারিক পিকনিক এবং মুড়িমেলার সাথে দিনটি উদযাপন করে।    জায়ান্ট জিলিপিস হল এক ধরনের মিষ্টি যা বেসন দিয়ে তৈরি করা হয় তেলে ভাজা এবং তারপর চিনির রস-এ ডুবিয়ে রাখা হয়। সাধারণত এই দৈত্যাকার জিলিপির ওজন হয় প্রতি পিস প্রায় 1 থেকে 3 কেজি এবং এটি শুধুমাত্র বিশ্বকর্মা পূজার সময় তৈরি করা হয়।     তথ্যসূত্র   বিষয়শ্রেণী:বাঁকুড়া জেলার গ্রাম
সলুকাবাদ ইউনিয়ন বাংলাদেশের সিলেট বিভাগের সুনামগঞ্জ জেলার বিশ্বম্ভরপুর উপজেলার অন্তর্গত একটি ইউনিয়ন।   অবস্থান ও সীমানা  উত্তরে মেঘালয় রাজ্য, দক্ষিনে গৌরারং ইউনিয়ন, পূর্বে সুরমা ও জাহাঙ্গীর ইউনিয়ন, পশ্চিমে পলাশ ও ধনপুর ইউনিয়ন।   ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :45%  শিক্ষা প্রতিষ্ঠান25টি   দর্শনীয় স্থান    উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান-  চেয়ারম্যানগণের তালিকা   আরও দেখুন    তথ্যসূত্র   বিষয়শ্রেণী:বিশ্বম্ভরপুর উপজেলার ইউনিয়ন
শফিকুল ইসলাম শফিক বাংলাদেশের সিরাজগঞ্জ জেলার রাজনীতিবিদ ও সিরাজগঞ্জ-৪ (উল্লাপাড়া) আসনের সাবেক সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   জন্ম ও প্রাথমিক জীবন  শফিকুল ইসলাম শফিক ৯ আগস্ট ১৯৫২ সালে সিরাজগঞ্জ জেলার উল্লাপাড়া উপজেলায় জন্মগ্রহণ করেন।   রাজনৈতিক জীবন  শফিকুল ইসলাম শফিক ১৯৭৩-১৯৭৪ ও ১৯৭৮-১৯৭৯ সাল পর্যন্ত উল্লাপাড়া আকবর আলী কলেজে ছাত্র সংসদ নির্বাচনে জয়ী হয়ে জিএস হিসেবে নির্বাচিত হন।  ১৯৭৫ থেকে ১৯৭৯ সাল পর্যন্ত তিনি বাংলাদেশ ছাত্রলীগ উল্লাপাড়া উপজেলা শাখার সাধারণ সম্পাদকের দ্বায়িত্ব পালন করেন।  ১৯৯০ সালে তিনি উল্লাপাড়া উপজেলা পরিষদের নির্বাচনে চেয়ারম্যান পদে নির্বাচিত হন।  ২০০৮ সালের নবম জাতীয় সংসদ নির্বাচনে তিনি সিরাজগঞ্জ-৪ (উল্লাপাড়া) আসন থেকে বাংলাদেশ আওয়ামী লীগের মনোনয়ন নিয়ে সংসদ সদস্য নির্বাচিত হয়েছিলেন। নবম সংসদে তিনি বস্ত্র ও পাট মন্ত্রণালয় সম্পর্কিত স্থায়ী কমিটির সদস্য ছিলেন।  ২০১৮ সালে তিনি বিনা প্রতিদ্বন্দ্বীতায় উল্লাপাড়া উপজেলা পরিষদের চেয়ারম্যান নির্বাচিত হন।  ২০২৪ সালের দ্বাদশ জাতীয় সংসদ নির্বাচনে তিনি সিরাজগঞ্জ-৪ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন।  ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে দেশত্যাগ করে ভারতে চলে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।   তথ্যসূত্র   বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি বিষয়শ্রেণী:সিরাজগঞ্জ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:নবম জাতীয় সংসদ সদস্য বিষয়শ্রেণী:সিরাজগঞ্জ জেলার ব্যক্তি বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:উপজেলা পরিষদের চেয়ারম্যান
স্বরাষ্ট্র মন্ত্রণালয় স্বরাষ্ট্র নীতি, জননিরাপত্তা ও আইন প্রয়োগের জন্য দায়বদ্ধ একটি সরকারি বিভাগ। কিছু রাষ্ট্রের স্বরাষ্ট্র মন্ত্রণালয় জাতীয় নিরাপত্তা, অভিবাসন সমস্যা ইত্যাদির জন্যও দায়বদ্ধ হতে পারে।  বর্তমান স্বরাষ্ট্র মন্ত্রণালয় ও দপ্তর মন্ত্রণালয়  স্বরাষ্ট্র মন্ত্রণালয় (আফগানিস্তান)  স্বরাষ্ট্র মন্ত্রণালয় (ইন্দোনেশিয়া)  স্বরাষ্ট্র মন্ত্রণালয় (তাইওয়ান)  স্বরাষ্ট্র মন্ত্রণালয় (নেপাল)  স্বরাষ্ট্র মন্ত্রণালয় (পাকিস্তান)  স্বরাষ্ট্র মন্ত্রণালয় (বাংলাদেশ)  স্বরাষ্ট্র মন্ত্রক (ভারত)  স্বরাষ্ট্র ও সংস্কৃতি মন্ত্রণালয় (ভুটান)  স্বরাষ্ট্র মন্ত্রণালয় (মালদ্বীপ)  দপ্তর  স্বরাষ্ট্র দপ্তর (অস্ট্রেলিয়া)  ন্যায় দপ্তর (আয়ারল্যান্ড)  স্বরাষ্ট্র দপ্তর (দক্ষিণ আফ্রিকা)  স্বরাষ্ট্র দপ্তর (নিউজিল্যান্ড)  স্বরাষ্ট্র ও পার্বত্য বিষয়ক দপ্তর (পশ্চিমবঙ্গ)  স্বরাষ্ট্র দপ্তর (মার্কিন যুক্তরাষ্ট্র)  স্বরাষ্ট্র দপ্তর (যুক্তরাজ্য)
কুয়েত গভর্নরেট () ১৯৯০ সালে ইরাক দ্বারা কুয়েত আক্রমণের পরে প্রতিষ্ঠিত ইরাকের ১৯তম গভর্নরেট ছিল। এটি কুয়েত প্রজাতন্ত্রের সংক্ষিপ্ত পুতুল রাষ্ট্রের  উত্তরাধিকারী ছিল। কুয়েত গভর্নরেট দখলকৃত কুয়েত অঞ্চলের বেশিরভাগ অংশ নিয়ে গঠিত, উত্তরাঞ্চলীয় অঞ্চলগুলিকে বাদ দিয়ে যা সাদ্দামিয়াত আল-মিতলা জেলায় পরিণত হয়। সাদ্দাম হোসেনের আত্মীয় আলী হাসান আল-মজিদ এই প্রদেশের গভর্নর হন।   তথ্যসূত্র   বিষয়শ্রেণী:১৯৯০-এ প্রতিষ্ঠিত রাষ্ট্র ও অঞ্চল বিষয়শ্রেণী:১৯৯১-এ বিলুপ্ত রাষ্ট্র ও অঞ্চল বিষয়শ্রেণী:সংযুক্তি বিষয়শ্রেণী:সংযুক্তিবাদ বিষয়শ্রেণী:সামরিক দখল বিষয়শ্রেণী:উপসাগরীয় যুদ্ধ বিষয়শ্রেণী:১৯৯০-এ কুয়েতে প্রতিষ্ঠিত বিষয়শ্রেণী:১৯৯১-এ কুয়েতে বিলুপ্ত বিষয়শ্রেণী:কুয়েতের ইতিহাস বিষয়শ্রেণী:পুনঃসংযোজনবাদ
মিঠুন মানহাস (জন্ম ১২ অক্টোবর ১৯৭৯) একজন ভারতীয় সাবেক প্রথম-শ্রেণীর ক্রিকেটার। ডানহাতি ব্যাটসম্যান হিসেবে তিনি ডানহাতি অফ-স্পিন বলও করতেন এবং মাঝে মাঝে উইকেটকিপিং করতেন। তিনি জম্মু ও কাশ্মীরের প্রথম খেলোয়াড় যিনি ইন্ডিয়ান প্রিমিয়ার লিগে খেলেছিলেন। তিনি ভারতীয় ক্রিকেটের নিয়ন্ত্রক সংস্থা বিসিসিআই-এর সভাপতি।   ইন্ডিয়ান প্রিমিয়ার লিগ  মানহাস দিল্লি ডেয়ারডেভিলস-এর প্রতিনিধিত্ব করে ইন্ডিয়ান প্রিমিয়ার লিগ-এ খেলেছেন। আইপিএল-এর চতুর্থ মৌসুমে, পুনে ওয়ারিয়র্স তাকে ২৬০,০০০ মার্কিন ডলারে চুক্তিবদ্ধ করে। ইন্ডিয়ান প্রিমিয়ার লিগের সপ্তম মৌসুমে, চেন্নাই সুপার কিংস তাকে চুক্তিবদ্ধ করে।   ঘরোয়া ক্যারিয়ার  মানহাস নতুন সহস্রাব্দের বেশিরভাগ সময় দিল্লি দলের অধিনায়ক ছিলেন। ২০০৭-০৮ সালে দিল্লি তাদের চ্যাম্পিয়নশিপ খরা শেষ করেছিল তখন তিনি নেতৃত্বে ছিলেন, যদিও গাম্ভীর সেমি-ফাইনাল এবং ফাইনালে দলের নেতৃত্ব দেন। তিনি সেই প্রথম-শ্রেণীর মৌসুমে ৫৭.৫৭ গড়ে ৯২১ রান করেছিলেন।  সেপ্টেম্বর ২০১৫-এ, মানহাস ২০১৫–১৬ রণজি ট্রফি মৌসুমের জন্য জম্মু ও কাশ্মীর ক্রিকেট দলে যোগ দেন।Manhas to play for Jammu and Kashmir   কোচিং ক্যারিয়ার  ফেব্রুয়ারি ২০১৭-এ, মানহাসকে ইন্ডিয়ান প্রিমিয়ার লিগের দল কিংস এলেভেন পাঞ্জাবের সহকারী কোচ নিযুক্ত করা হয়েছিল।  অক্টোবর ২০১৭-এ, মানহাসকে বাংলাদেশ অনূর্ধ্ব-১৯ দলের ব্যাটিং পরামর্শক হিসাবে ঘোষণা করা হয়েছিল। ২০১৯ সাল পর্যন্ত তিনি তাদের ব্যাটিং পরামর্শক ছিলেন।  মানহাসকে ২০১৯ আইপিএল-এর জন্য তাদের সহকারী কোচ হিসাবে রয়্যাল চ্যালেঞ্জার্স ব্যাঙ্গালোর নিয়োগ করে।  ২০২২ সালে, মানহাসকে ইন্ডিয়ান প্রিমিয়ার লিগের দল গুজরাট টাইটান্সের সহকারী কোচ নিযুক্ত করা হয়।   তথ্যসূত্র    বহিঃসংযোগ     বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:জম্মুর ব্যক্তি বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ বিষয়শ্রেণী:ভারতীয় ক্রিকেটার বিষয়শ্রেণী:উত্তরাঞ্চলের ক্রিকেটার বিষয়শ্রেণী:জম্মু ও কাশ্মীরের ক্রিকেটার বিষয়শ্রেণী:দিল্লি থেকে আগত ক্রিকেটার বিষয়শ্রেণী:দিল্লির ক্রিকেটার বিষয়শ্রেণী:মোহামেডান স্পোর্টিং ক্লাবের ক্রিকেটার বিষয়শ্রেণী:আবাহনী লিমিটেডের ক্রিকেটার বিষয়শ্রেণী:চেন্নাই সুপার কিংসের ক্রিকেটার বিষয়শ্রেণী:ইন্ডিয়া গ্রিনের ক্রিকেটার বিষয়শ্রেণী:পুণে ওয়ারিয়র্স ইন্ডিয়ার ক্রিকেটার বিষয়শ্রেণী:দিল্লি ক্যাপিটালসের ক্রিকেটার
কচি রানী মন্ডল () হলেন একজন বাংলাদেশী জাতীয় নারী কাবাডি খেলোয়াড় যিনি ২০১০ সালের এশিয়ান গেমসের ব্রোঞ্জ পদক বিজয়ী দলের অন্যতম একজন খেলোয়াড় হিসেবে ভূমিকা পালন করেন।   তথ্যসূত্র    বহিঃসংযোগ   Women's sports in Bangladesh   Bronze challenges  বিষয়শ্রেণী:জীবিত ব্যক্তি বিষয়শ্রেণী:২০১০ এশিয়ান গেমস এ কাবাডি খেলোয়াড় বিষয়শ্রেণী:নারী কাবাডি খেলোয়াড় বিষয়শ্রেণী:বাংলাদেশী হিন্দু বিষয়শ্রেণী:এশিয়ান গেমসে কাবাডিতে পদক বিজয়ী বিষয়শ্রেণী:বাংলাদেশী কাবাডি খেলোয়াড় বিষয়শ্রেণী:২০১০ এশিয়ান গেমসের পদক বিজয়ী